ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
23 พ.ค. 2559

สรุปภาวะตลาดภาคเช้า : พยายามรักษาระดับ 1380 จุด – SET อ่อนตัวลงต่อ จากปลายสัปดาห์ก่อน โดยเช้านี้เกิดจากแรงขายในกลุ่ม ICT ตาม ADVANC และ INTUCH หลังในระยะสั้นปรับขึ้นมาเร็ว จากประเด็นไร้คู่แข่งประมูล 4G 900 MHz นอกนั้นยังไม่มีปัจจัยเข้ามามีอิทธิพลต่อ SET นัก ท่ามกลางความกังวลหลัก เรื่องเฟดจะขึ้นดอกเบี้ยครั้งถัดไปในมิ.ย.หรือก.ค.
ทั้งนี้ แนวโน้ม SET อ่อนตัว แต่ยังไม่ถึงเป็นสัญญาณลบนัก เนื่องจากพยายามเลี้ยงตัวบริเวณ 1380 จุด ซึ่งเป็นแนวรับสำคัญ เส้นค่าเฉลี่ยระยะยาว ไม่ให้ต่ำกว่า ทั้งนี้ SET ปิดที่ 1381.15 จุด -4.71 จุด หรือ -0.3% ด้วยมูลค่าซื้อขายที่ระดับ 1.7 หมื่นลบ. กลุ่ม ICT กดดันตลาด ปิดลบ -1.8% ส่วนแบงก์ และพลังงาน ปิดบวกลบไม่มากที่ +0.3% และ -0.2% ตามลำดับ ด้านตลาดภูมิภาคอยู่ในแดนบวกเล็กน้อย
กลยุทธ์ที่แนะนำ :ช่วงบ่าย: คาดทรงถึงทรุด โดยการฟื้นตัวจำกัดที่ 1385-1390 จุด และช่วงนี้ ติดตามให้ดี หากหลุดต่ำกว่าแนวรับสำคัญที่ 1380 จุด ซึ่งเรามองมีโอกาสสูง จะเกิด Panic sell ย่อมๆ ให้ได้เห็น โดยมีแนวรับถัดไปช่วง 1365-1370 จุด กลยุทธ์ ยังเน้นขายลดพอร์ต ส่วนเก็งกำไรเน้นระยะสั้นๆ และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ SYNEX (รับ 5.50 ต้าน 6.10 cut 5.35)